439.15 REGOLAMENTI DWAR STANDARDS MINIMI BIEX JIĠU OPERATI STABBILIMENTI TA’ AKKOMODAZZJONI GĦAL KLIEB U QTATES L-AVVIŻ LEGALI 243 tal-2010. L-AVVIŻ LEGALI 243 tal-2010. 1. Titolu u skop. (1) It-titolu ta’ dawn ir-regolamenti huwa r-Regolamenti dwar Standards Minimi biex jiġu operati Stabbilmenti ta’ Akkomodazzjoni għal Klieb u Qtates. (2) Dawn ir-regolamenti jistabbilixxu standards minimi għal stabbilimenti ta’ akkomodazzjoni għal klieb u qtates f’Malta. Tifsiriet. 2. Għall-finijiet ta’ dawn ir-regolamenti: "annimal" tfisser klieb u qtat es domestiċi kemm-il darba ma jiġix imfisser xort’oħra; "l-Att " tfisser l-Att dwar it-Trattament Xieraq tal-Annimali; Kap. 439. Kap. 439. " id-Direttur " tfisser id-Direttur tas-Servizzi Veterinarji u tinkludi, sal-limitu tal-funzjonijiet mogħtija, lil kull uffiċjal pubbliku awtorizzat mid-Direttur għal daqshekk bil-miktub għal xi wieħed mill-għanijiet ta’ l-Att; " magħlaq " tfisser spazju ri strett fejn jinżammu l-annimali; " stabbiliment " tfisser kull fond, inkluż fond privat, fejn tkun qegħda tiġi provduta akkomodazzjoni għal annimali fuq bażi kummerċjali. 3. Liċenzi għal stabbilimenti. (1) Ħadd ma jista’ jopera stabbiliment tal-akkomodazzjoni tal-annimali mingħajr ma jkollu liċenza. (2) Kull persuna li topera stabbiliment ta’ akkomodazzjoni għal annimali jew ikollha l-intenzjoni li topera stabbiliment ta’ akkomodazzjoni għal annimali għandha tapplika għal liċenza għand id-Direttur minn ta’ lanqas xahrejn qabel ma’ tibda l-attività. (3) Applikazzjonijiet għal liċenza għandhom ikunu preżentati billi timtela l-formola kif stabbilita fl-iSkeda A. Din l-applikazjoni trid tiġi approvata mill-kirurgu veterinarju nominat responsabli mill-istabiliment ta’ akkomodazzjoni li jrid jiffirma u jittimbra s-sezzjoni 4 tal-applikazzjoni li tinsab fl-iSkeda A. (4) (a) Id-Direttur jista’ jagħmel spezzjoni tal-istabbiliment biex jiddetermina jekk il-kundizzjonijiet u l-ħtiġijiet stipulati f’dawn ir-regolamenti jkunux qegħdin jiġu mħarsa. (b) Jekk ikunu ntlaħqu dawn il-kondizzjonijiet, id-Direttur għandu joħroġ liċenza għal din l-attività, inkella d-Direttur għandu jistabbilixxi il-miżuri korrettivi meħtie[a. Id-Direttur għandu fl-istess ħin jissospendi jew jipprojbixxi il-bidu jew il-kontinwazzjoni tal-istabbiliment u jirtira il-liċenza. (5) Il-liċenza jew kopja tagħha għandha tkun murija f’pożizzjoni prominenti fil-fond. (6) Il-liċenzi għandhom jiġu mġedda ta’ kull sena wara li tkun saret spezzjoni mid-Direttur. (7) Kull tibdil li jsir fl-istruttura tal-istabbiliment għandu jiġi dikjarat li d-Direttur qabel ma jsir dak it-tibdil. Id-Direttur għandu jistabbilixxi jekk dak il-tibdil fl-istabbiliment għandux jiġi aċċettat jew le. Jekk dan it-tibdil jiġi aċċettat, l-istabbiliment għandu jiġi provdut bil-modifikazzjonijiet kollha meħtieġa għal-liċenza eżistenti tiegħu. (8) L-ispeċi tal-annimali li jkunu ser jiġu akkomodati fl-istabbiliment għandhom jiġu speċifikati fil-liċenza. 4. (1) Kull pesuna li tieħu ħsieb l-annimali għandu jkollha l-kwalifiki kollha rilevanti li jkunu aċċettati mid-Direttur. (2) Il-liċenzi għandhom jinħarġu biss lil persuni ta’ kondotta tajba u lil persuni li qatt ma jkunu nstabuħatja ta’ krudeltà fuq l-annimali taħt l-Att jew ta’ xi reat ieħor relatat mal-ordni pubbliku li jkollu piena ta’ priġunerija għal żmien li jeċċedi s-sitt xhur. (3) Id-Direttur m’għandu jaċċetta ebda applikazzjoni għal liċenza minn persuni taħt l-età ta’ tmin tax-il sena u ebda liċenza m’għandha tinħareġ jew tiġi mogħtija lil dik il-persuna. 5. Records tal-annimali. (1) Għandhom jinżammu records tal-annimali kollha fl-istabbiliment. L-informazzjoni li tinżamm fihom għandha tkun tinkludi dan li ġej: (a) data meta jkun wasall-annimal; (b) isem l-annimal, xi tip ta’ sistema ta’ identifikazzjoni, bħal numru tal-microchip jew tattoo; (ċ) numru ta’ liċenza (petlicence); (d) id-deskrizzjoni, l-ispeċi, l-età u s-sess tal-annimal; (e) l-isem, indirizz, numru tat-telefonu numru tal-karta tal-identità tas-sid jew tal-persuna li tkun qed tieħu ħsieb l-annimal; (f) l-isem, indirizz, numru tat-telefonu numru tal-karta tal-identità tal-persuna li tista’ tiġi kkuntatjata waqt li l-annimal ikun fl-akkkomodazzjoni; (g) l-isem, indirizz, numru tat-telefonu numru tal-karta tal-identità tal-kirurgu veterinarju tal-annimal; (h) id-data ppjanata u d-data attwali tat-tluq; (i) ħtigiet ta’ saħħa, trattament xieraq unutriment; (j) permess biex annimal jinżamm f’magħlaq flimkien ma’ annimali oħra; (k) awtorizzazjoni għal trattament veterinarju; (l) dettalji tat-tilqim u approvazzjoni tal-veterinarju; (m) permess bil-miktub mis-sid biex ħadd ieħor ikun jista’ jżur l-annimal fin-nuqqas tas-sid; (n) reġistru tal-viżitaturi. (2) Ir-records kollha għandhom jinżammu għal perjodu minimu ta’ tliet sninu għandhom jintwerew lid-Direttur waqt l-ispezzjonijiet jew meta dawn jintalbu. 6. Kundizzjonijiet biex jiġu akkomodati l-annimali. (1) L-istabbilimenti tal-akkomodazzjoni jistgħu ja kkomodaw biss annimali li jkunu ngħataw t-tilqim meħtieġ kif previst fir-regolament 9(2). (2) Fl-istabbiliment ma jistgħux jiġu akkomodati annimali oħra ħlief dawk speċifikati fil-liċenza. (3) Fl-istabbiliment ma għandu jitħalla ebda annimal ieħor li mhux awtorizzat. 7. Akkomodazzjoni u tagħmir. (1) L-annimali għandhom f’kull ħin jinżammu f’akkomodazazjoni adatta għall-ispeċi tagħhom fir-rigward ta’ kostruzzjoni, qjies, temperatura, dawl, ventilazzjoni undafa. L-akkomodazzjoni kollha għandha tinżamm f’kondizzjoni tajba. (2) L-ispeċifikazzjoni dettaljata obbligatorja għal magħlaq tal-annimali għal akkomodazzjoni prinċipali u ta’ iżolament huma elenkati fl-iSkeda B għall-qtates u fl-iSkeda Ċ għall-klieb. (3) Kull magħlaq għandu jiġi kostruwit b’mod illi jiġi evitat li l-annimali jaħarbu. Fl-istabbiliment għandu jkun hemm disponibbli tagħmir adatt biex jinqabu annimali maħruba. (4) Kull magħlaq għandu jinbena b’mod li l-annimali ma jiġux mweġġa, feruti jew ivvelenati. Dawn il-magħlaq għandhom jiġu kostruwiti minn materjal li ma jnixxix u jiġi trattat adegwatament, b’mod partikolari: (a) l-injam kollu fuq barra għandu jkun lixxu trattat għal kontra s-susa u għandhom jintużaw biss prodotti li ma jkunux tossiċi; (b) l-uċuħ interni li jintużaw fil-bini ta’ ħitan, paviment, ħitan diviżorji, bibien u ċaċċis, għandhom ikunu b’saħħithom, lixxi u ta’ materjal li ma jnixxix. M’għandu jkun hemm ebda trufijiet li jisponġu jew ħorox li jistgħu jikkaġunaw xi dannu lill-annimali; (ċ) il-materjal għax-xibka għandu jkun sikuru bla periklu. (5) Il-mgħalaq tal-animali għandhom ikunu mibnija b’mod li kull kontroll fuqhom ikun jista’ jsir faċilment. Fil-każ ta’ mgħalaq fuq xulxin għal qtates, il-magħlaq ta’ fuq għandu jitqiegħed b’mod li l-paviment tal-magħlaq ta’ fuq ikun jidher sew. (6) Il-mgħalaq għandhom ikunu jagħtu għal fuq żoni sikuri biex jiġi evitat il-ħrib tal-annimali. Fl-oqsma ta’ akkomodazzjoni għall-qtates, għandu jkun hemm bibien doppji. (7) It-tagħmir li jitqiegħed fil-magħlaq tal-annimali għandu jkunu adatt għal dak l-ispeċi. (8) Matul il-ġurnata, għandu jiġi provdut id-dawl fejn ikun hemm l-oqsma tal-eżerċizzju u tal-irqad sabiex il-partijiet kollha ikunu faċilment viżibbli. Sa fejn ikun raġonevolment prattikabbli, dan għandu jkun dawl naturali. (9) Għandha tiġi provdut aventilazzjoni għall-inħawi kollha interni mingħajr ma jinħoloq kurrent eċċessiv u lokalizzat fil-qasam tal-irqad. (10) Ċirkwiti u tagħmir tal-elettriku għandhom ikunu miżmuma b’mod li jevitaw li l-annimali jiġu feruti jew imweġġa’. (11) Fl-istabbiliment għandhom jiġu provduti faċilitajiet biex jiġu iżolati annimali morda jew feruti. (12) Sink bi provvista kostanti ta’ misħun għandu jiġi provdut flimkien ma’ kull sink għall-ħasil tal-idejn. 8. Densità ta’ akkomodazzjoni (1) L-ogħla għadd ta’ annimali li jistgħu jiġu akkomodati fi stabbiliment għandu jiġi determinat skont akkomodazzjoni disponibbli u skond il-livelli stabbiliti: (a) fl-iSkeda B għall-akkomodazzjoni ta’ qtates; u (b) fl-iSkeda Ċ għall-akkomodazzjoni ta’ klieb. (2) Kull annimal għandu jiġi akkomodat f’magħlaq separat. Annimali li jkunu ġejjin mill-istess dar jistgħu jitqegħdu fl-istess magħlaq li jkollu daqs adegwat u bil-permess bil-miktub tas-sid tal-annimali. F’każ li fl-istess magħlaq ikun hemm aktar minn annimal wieħed, għandhom jiġu provduti sododseparati għal kull annimal. 9. Saħħa. (1) Għandha tittieħed kull prekawzjoni raġonevoli biex jiġu evitati epidemiji u tixrid ta’ mard. Ebda annimal m’għandu jiġi ammess fl-istabbiliment jekk jkun isofri minn xi marda kontaġjuża jew ikun suspettat li se ta’ ġie f’kuntatt ma’ xi annimal ieħor li jkun qed isofri minn xi marda kontaġjuza, u li jkun infettat bil-parassiti. (2) (a) L-annimali li jiġu akkomodati fl-istabbiliment għandhom ikunu ġew mlaqqma skont dawn ir-regolamenti minn ta’ lanqas għaxarttijiem qabel l-ewwel ġurnata ta’ akkomodazzjoni iżda inqas minn sena minn meta jitlaq mil l-istabbiliment, jew skont l-istruzzjonijiet mogħtija mill-manifatturi. (b) Il-klieb għandhom jiġu mlaqqma kontra r-rabbja tal-klieb, epati te infettiva tal-klieb, leptospirosis, parvovirus tal-klieb u mard ieħor rilevanti skont il-parir tal-veterinarju. (ċ) Il-qtates għandhom jiġu mlaqqma kontra l-enterite tal-qtates, mardrespiratorju tal-qtates u mard ieħor rilevanti skont il-parir tal-veterinarju. (3) L-annimali għandhom ikunu irċevew trattament xieraq kontra il-qurdien, l-briegħed u l-ħniex u f’kaz li ma jkunux irċevew dan it-trattament, għandhom jiġu trattati kontra l-qurdien l-briegħed u l-ħniex dak in-nhar li jaslu fl-istabbiliment. (4) Annimali morda jew feruti għandhom jirċievu kura adatta u trattament minnufih. Il-persuna responsabbli għall-annimali għandha tikkuntattja l-kirurgu veterinarju meta annimalji mrad jew iweġ [a. (5) Fl-istabbiliment ta’ akkomodazzjoni għandu jkun hemm faċilitajiet ta’ iżolament għal annimali morda jew feruti. (6) Fl-istabbiliment għandha tinżamm kaxxa tal-ewwel għajnuna għall-annimali u stokkjata f’kull ħin. Għandu jinkiseb parir mill-veterinarji dwar il-kontenut ta’ dik il-kaxxa. (7) Tagħmir provdut għall-użu tal-bniedem għandu jkun maħżunu mnaddaf separatament minn tagħmir għall-annimali. (8) Kontenituri tal-ikel u l-ilma għandhom jiġu provduti u għandhom ikunu mnaddfa u diżinfettati wara kull ikla. Kull fdal tal-ikel għandu jiġi mwarrab u jintrema. (9) Ħmieġ u friex maħmuġ tal-annimali għandhom ikunu miġbura u maħżuna ’il bogħod mid-dawl dirett tax-xemx, f’kontenituri li ma jnixxux u li jingħalqu sew sakemm ma jkunx jeżistimezz ta’ rimi ieħor. (10) Ħmieġ u friex maħmuġ tal-annimali għandhom jiġu mneħħija mill-istabbiliment minn tal-inqas darbtejn fil-ġimgħa. Materjal bħal dan għandu jiġi mormi b’mod li jkun konformi mal-liġijiet rilevanti. (11) Għandu jiġi provdut friex adatt li jippermetti lill-annimali ikunu komdi. Dan il-friex għandu jkun b’mod li jista’ jiġi mnaddafuddis infetat sewu b’mod faċli. Il-friex għandu jiġi ċċekkjat kuljum u għandu jinżamna dif, ħieles mill-parra siti u xott. (12) Għandhom jinżammu r-records tal-pestiċida, inkluż id-dati tal-applikazzjoni tagħhom. L-applikazzjoni tal-pestiċida għandha issir b’mod li ma tweġġax jew ma tferix lill-annimali miżmuma fl-istabbiliment. 10. Ikel u ilma. (1) Għandhom ikun provduti faċilitajiet għal-preparament u l-ħażna tal-ikel. Dawn għandhom ikunu separati mill-mgħalaq tal-annimali. L-ikel tal-annimali għandu jiġi maħżun f’kontenituri mmarkati b’tikketta u li ma jnixxux. (2) L-annimali għandhom jingħataw ammonti biżżejjed ta’ ikel adatt għall-bżonnijiet individwali. Ilmanadif għandu jkun disponibbli f’kull ħinu jinbidel kuljum. (3) L-ikel m’għandux jinżamm għal perjodu eċċessiv fil-magħlaq biex jiġu evitati rwejjaħ, ġrieden u insettinoċivi. 11. Ispezzjoni. (1) L-annimali għandhom ikunu spezzjonati mill-persunal f’intervalli regolari, tal-inqas darbtejn kuljum. (2) Għandu jkun hemm persuna kompetenti f’kull ħin sabiex issir superviżjoni fuq l-annimali, u jiġu trattati każi ta’ emerġenza waqt li l-annimali jkunu fl-istabbiliment: Iżda jekk il-kontroll ta’ erbgħa u għoxrin siegħa ma jkunx garantit, għandu jkun hemm proċeduri alternattivi li jkunu sodisfaċenti għad-Direttur. (3) Kull magħlaq għandu jkun immarkat b’mod ċar u jkun hemm sistema ta’ informazzjoni rilevanti, dwar l-annimal li jokkupa dak il-magħlaq li tinkludi: (a) l-isem, razza, età u numru tal-microchip; (b) isem is-sid u l-persuna li tista’ tiġi kuntattjata; (ċ) data tal-wasla, data tat-tluq; (d) bżonnijiet konnessi man-nutriment; (e) kirurgu veterinarju preferut; (f) il-kundizzjoni tas-saħħa u l-ħtiġiet ta’ kura, jekk dan ikun rilevanti; (g) bżonnijiet ta’ tindif speċjali, jekk relevanti. 12. Prekawzjonijiet ta’ emerġenza. (1) Għandhom ikunu magħrufin mill-persuna lkollu, proċeduri miktubin u prekawzjonijiet ta’ emerġenza inklużi l-arranġamenti kollha għall-evakwazzjoni tal-annimali. (2) Kull entratura u post tal-ħruġ għandhom ikunu ħielsa minn kull ostruzzjoni f’kull waqt. (3) Tagħmir għat-tifi tan-nar għandu jkun disponibbli, kif ukoll jingħata manutenzjoni regolari minn persuna kompetenti u jitqiegħed f’post kif meħtieġ minn regolamenti speċifiċi f’dan ir-rigward. (4) Numri ta’ emerġenza għal aġenziji ta’ protezzjoni ċivili u tal-veterinarji għandhom jiġu esposti f’post prominenti fl-entratura tal-istabbiliment, kif ukoll fiż-żona ta’ akkoljenza.